PSIHANALIZA 
Curs nr. 02 


SITUATIA PSIHANALIZEI IN LUME 


Institutiile proprii psihanalizei sunt Societatile de Psihanaliza care nu sunt de 
stat; o parte din ele au Institute de Psihanaliza ce functioneaza ca facultati ce 
pregatesc psihanalisti. In Franta - 27 societati = 6.000 psihanalisti. Cine si cum 
poate deveni psihanalist? Ce e comun tuturor structurilor: formarea psihanalistilor 
e o formare postuniversitara, formare aparte; nici o formare universitara nu da 
dreptul la practica psihanalizei. Austria: cea mai putin restrictiva deoarece prin 
legea terapiei (promovata in 1992) e permis sa aiba acces la formarea psihanalitica 
nu numai medicilor, psihologilor dar si teologilor, filosofilor si chiar persoane care 
nu au studii universitare. Franta: accesul la formarea psihanalitica e destul de 
liberal; in afara medicilor, psihologilor sunt admise si alte categorii (discipline 
umaniste). Germania: cea mai restrictiva permitand doar medicilor si psihologilor. 


Formarea psihanalitica consta in: 


1. Analiza personala (indispensabila pentru ca aici viitorul psihanalist ia cunostinta 
de existenta inconstientului in modul cel mai direct, adica e pus in contact cu 
propriul inconstient. Cine nu-si cunoaste propriul inconstient nu poate aspira sa 
identifice si sa-i ajute pe altii sa descopere inconstientul); cuantificari = dupa 
criteriile Asociatiei Psihanalitice Internationale - IPA - o analiza personala 
trebuie sa insumeze cel putin 500 sedinte (4 ani - 3 ori/sapt). 


2. Activitatea supervizata: viitorul analist cand incepe sa practice trebuie sa 
desfasoare doua cazuri sub supervizarea unor psihanalisti mai experimentati 
considerati psihanalisti formatori si supervizori care-i insotesc si urmaresc in 
special sa se concentreze asupra contratransferului, adica asupra reactiei sale 
inconstiente la transferul pacientului, adica suma sentimentelor pe care 
pacientul le dezvolta fata de psihanalist. Durata supervizarii e de 2-3 ani intr-un 
ritm de o sedinta pe saptamana. 


3. Teoria si tehnica psihanalitica care se desfasoara in cadrul unor seminarii 

Publicatiile: in Occident exista foarte multe edituri ce publica psihanaliza 
(ex: marile edituri franceze). Franta, SUA (20 000 psihanalisti), America de Sud 
(dezvoltare rapida si puternica) sunt marile puteri in psihanaliza. 

Romania actuala: in 1990 a fost intemeiata Societatea Psihanalitica 

Romaneasca care si-a propus sa promoveze psihanaliza in Romania sub toate 
aspectele: clinic, formarii, publicatiilor si mai ales sa apropie acest nou inceput al 
psihanalizei de criteriile de formare occidentala, adica tocmai analiza personala, 
supervizarea si teoria. Un rol important in dezvoltare il are schimbul permanent cu 
psihanalisti occidentali. Datorita activitatii bune pe care a avut-o, a fost acceptata 
in cadrul IPA in calitate de study-group. 


CONCEPTIA PSIHANALITICA DESPRE RAPORTUL DINTRE 
SANATATE SI BOALA PSIHICA 


Intre boala psihica si sanatatea psihica deosebirea este doar de grad. 
Aceasta idee a deosebirii doar graduale e extrem de importanta pentru sistemul de 
discipline care alcatuiesc psihanaliza. De validitatea acestei idei depinde trecerea 
de la psihopatologie la psihologia starii de sanatate si de asemenea depinde de 
trecerea de la psihopatologie la psihanaliza aplicata, adica la psihanaliza care 
cerceteaza fenomenul cultural. Aceasta idee a deosebirii graduale a determinat 
foarte multe reactii de respingere la adresa psihanalizei, motivul acestei reactii 
fiind unul indreptatit - stergerea deosebirii dintre boala si sanatate ii pune pe cei 
care se considera sanatosi in situatia lezata narcisic de a fi pusi pe acelasi plan cu 
bolnavii psihic. 

Freud nu a sters orice deosebire dintre boala si sanatate psihica, ci a 
precizat doar ca deosebirea e doar graduala. In general se utilizeaza doua perechi 
de termeni in legatura cu fenomenele psihice: normal-patologic si sanatate-boala. 
Desi aceste distinctii sanatate-boala si-au pierdut in ultima vreme in psihiatrie 
importanta, totusi consider ca e preferabila cealalta pereche normal-patologic. 
Perechea normal-patologic se ghideaza dupa criterii statistice, normalitatea fiind 
data de media statistica, iar patologicul de abaterea de la norma. Inseamna ca intr- 
o populatie in care 90% dintre persoane sunt bolnave psihic, normalitatea ar 
coincide de fapt cu boala psihica. In categoria patologicului pot intra nu numai 
disfunctiile psihice, dar si calitatile exceptionale; nu de putine ori genialitatea a 
fost asemanata cu nebunia datorita abaterii de la norma. 

Semnificatia ideii deosebirii graduale consta in aceea ca si oamenii 
sanatosi au, la fel ca si nevroticii, inconstient. Din punct de vedere al 
inconstientului intre persoanele “sanatoase” si cele “bolnave” nu exista nici o 
deosebire de esenta, numai ca la anumite persoane inconstientul se manifesta 
producand simptome in timp ce la alte persoane inconstientul nu produce 
simptome nevrotice. Aceasta idee e comuna tuturor orientarilor psihanalitice; toate 
aceste orientari au folosit psihopatologia ca baza pentru a construi o psihologie, iar 
justificarea trecerii de la psihopatologie la psihologie e tocmai diferenta graduala 
intre boala si sanatate psihica. Pe masura ce psihanaliza s-a dezvoltat a parcurs un 
material clinic; ideea lui Freud a cunoscut noi dezvoltari. Cea mai lezanta 
dezvoltare din punct de vedere narcisic ar fi teoria lui Jung si teoria Melaniei Klein. 

Jung a tratat psihotici si a constatat ca psihoza se datoreaza invadarii 
Eului de catre continuturi ale inconstientului colectiv. Dar tot Jung a constatat ca 
acest inconstient colectiv care se manifesta atat de daunator in cazul psihoticilor 
se manifesta de asemenea si in produsele culturale majore (ex: in stiinta, religie, 

literatura, filosofie); inseamna ca si persoanele sanatoase au inconstient colectiv - 
in orice om sanatos exista germenele ce produce psihoza. 

Melanie Klein considera ca fiecare individ parcurge in dezvoltarea sa 
faze in care predomina procesele psihotice. Pozitia paranoida e o faza de 
dezvoltare universala prin care trece orice individ in primele patru luni de viata. 
Caracteristicile acestei faze pe care le intalnim si la adultul psihotic 
(schizofren/paranoid) sunt: pulsiunile agresive sunt extrem de puternice; obiectul e 
partial (respectiv mama), e perceput doar ca san si privat un obiect bun si un 
obiect rau; procesele psihice predominante sunt proiectia si introiectia; angoasele 
sunt extrem de puternice si au o natura persecutorie. 

Din punct de vedere psihanalitic sanatatea si boala apar ca doua constructe 

mentale, ca doua 
extreme opuse (+, -), iar intre aceste doua extreme se inscriu in diferite pozitii 
cazurile reale care se deosebesc intre ele doar cantitativ. Cum argumenteaza 
Freud ideea deosebirii graduale? Sustine aceasta idee pe baza unor observatii 
incontestabile: constatarea identitatii de structura intre doua serii de fenomene, 
unele tinand de starea de boala, iar altele tinand de starea de sanatate. E vorba 
de simptomul nevrotic si fenomenele psihice care apartin starii de sanatate: actele 
ratate, visele, orice fenomen uman. 

Toate aceste fenomene au o structura duala, respectiv un continut manifest 
care e accesibil 
constiintei si un continut latent ce nu e accesibil constiintei si ce tine de 
inconstient. Din punct de vedere istoric Freud a constatat aceasta structura mai 
intai in cazul simptomului nevrotic in “Studii asupra isteriei” - 1895 - pentru ca 
apoi in 1900 sa constate ca si visul are aceeasi structura bietajata, adica un 
continut manifest/latent, iar rezultatele cercetarii despre vis au fost publicate in 
“Interpretarea viselor”, iar in 1904 Freud publica “Psihopatologia vietii cotidiene” 
in care demonstreaza ca un fenomen extrem de frecvent in viata obisnuita pe care 
suntem departe de a-l considera patologic, actul ratat, are si el o structura identica 
cu structura simptomului si a visului. 

Ex: simptomul e o actiune compulsiva pe care o 
efectueaza o pacienta de mai multe ori pe zi. Trecea din camera ei 
in camera invecinata unde se aseza la masa din mijlocul camerei, 
apoi chema femeia de serviciu careia ii dadea o insarcinare 
oarecare sau o concedia fara sa-i indice ce are de facut. Apoi 
revenea in camera ei. Asociatiile pacientei arata ca acest simptom 
sta in legatura cu noaptea nuntii. In urma cu 10 ani respectiva 
pacienta se casatorise cu un barbat mult mai in varsta. In noaptea 
nuntii acesta a incercat de mai multe ori fara succes sa realizeze 
actul sexual trecand pentru aceasta din camera lui in camera 
sotiei. Dimineata, pentru a evita rusinea la care l-ar fi expus un 
asternut imaculat, a varsat pe cearsaf o sticla cu cerneala rosie 
(rusine fata de servitoare). Sensul simptomului si cele doua nivele: 
pe fata de masa se afla o pata. Sensul - pacienta prin aceasta 
actiune vroia sa demonstreze ca sotul nu e impotent. Acest sens ar 
putea fi formulat: "Nu e adevarat. El nu are de ce sa se rusineze in 

fata servitoarei”. Structura - pe de o parte e tendinta refulata care 
consta in cerinta fidelitatii; in legatura cu aceasta trebuie spus ca 
pacienta se separase de sot, dar nu si juridic. In schimb se izolase 
de lume pentru a evita orice tentatie. Tendinta refulata ar fi tocmai 
adevarul - sotul meu e impotent, trebuie sa ma despart de el si sa- 
mi traiesc viata. Imposibilitatea de a solutiona acest conflict a 
condus la aparitia simptomului. 


Visul e pe primul loc. Orice vis are asemeni simptomului un continut 
manifest si unul latent. 


Actul ratat (sanatatea) e si el un fenomen psihic construit la fel ca 
simptomul sau visul; - o activitate constienta (cititul, scrisul, auditia, gesturi) e 
perturbata de continuturi psihice din inconstient. Din intalnirea fenomenului 
constient cu continuturile inconstiente rezulta o formatiune de compromis care are 
ceva din ambele laturi ce s-au confruntat. 

Ex: presedintele Parlamentului din Viena care la inceperea 
sedintei spune: “Declar sedinta inchisa”, ceea ce demonstra 
interesul sau pentru activitatea sa. 


Psihopatologia vietii cotidiene e trecatoare, pasagera si afecteaza functii 
neesentiale. Patologia nevrotica e durabila si afecteaza functii importante ale 
subiectului cum ar fi testarea realitatii si adaptarea la viata sociala. 


